Source: http://docplayer.fi/1179508-Tietoliikenteen-tietokoneiden-tietojarjestelmien-seka-naihin-kytkettyjen-oheislaitteiden-ja.html
Timestamp: 2016-10-26 20:02:57+00:00
Document Index: 2898483

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Tietoliikenteen, tietokoneiden, tietojärjestelmien sekä näihin kytkettyjen oheislaitteiden ja
Download "Tietoliikenteen, tietokoneiden, tietojärjestelmien sekä näihin kytkettyjen oheislaitteiden ja"
1 1/12 ECT FORUM 09 Valtakunnansyyttäjä Matti Kuusimäki HÄMÄHÄKKEJÄ VERKOSSA Tietoverkkorikollisuuden torjunta syyttäjän näkökulmasta JOHDANTOA Tietoverkkoon kohdistuva rikollisuus Tietoliikenteen, tietokoneiden, tietojärjestelmien sekä näihin kytkettyjen oheislaitteiden ja tietoverkon tarjoamien palveluiden häiritsemisellä tai niiden lainvastaisella hyväksikäytöllä tavoitellaan taloudellista taikka muuta hyötyä, esimerkiksi poliittisen, ideologisen tai uskonnollisen päämäärän toteuttamiseksi. Laiton hyväksikäyttö ilmenee mm. tietoa hankkimalla (kaappaamalla, murtautumalla) ja hyväksikäyttämällä, muuntamalla tai vääristämällä sekä tietoliikennettä häiritsemällä ruuhkauttaen tai sulkien tietoliikenteen toiminnan. Laiton toiminta voi kohdistua luonnolliseen henkilöön, yhteisöön, julkiseen ja yksityiseen sektoriin tai jopa koko yhteiskuntaan. Tietoverkkoon itseensä kohdistuvat rikokset ovat pääsääntöisesti luokiteltavissa tieto- ja viestintärikoksiksi sekä yleisvaarallisiksi rikoksiksi. Teknologian kehityksen ja tietoverkon yleistymisen myötä rikoslakiin on tullut tarve lisätä rikosnimikkeitä, jotka ilmentävät tietoverkkoon kohdistuvia rikoksia kuten vaaran aiheuttaminen tietojenkäsittelylle, tietoverkkorikosvälineen hallussapito, tietoliikenteen- tai tietojärjestelmän häirintä sekä suojauksen purkujärjestelmärikos. Kuten rikosnimikkeiden ulkoasusta voidaan päätellä, eivät tällaiset lainvastaiset teot sisältyneet rikoslakiin esimerkiksi vielä silloin, kun väritelevisio teki tuloaan Suomeen. Toisaalta esimerkiksi perinteiset ilkivalta-, vahingonteko-, luvaton käyttö- sekä murtovälineen hallussapitorikokset ovat2 2/12 nekin perusperiaatteiltaan hyvin samankaltaisia tietoverkkoon kohdistuvien nykyisten tekojen luonteen kanssa. Tietoverkossa tapahtuva rikollisuus Tietoverkossa tapahtuva laiton toiminta edustaa usein aivan perinteistä rikollisuutta. Tyypillisimmillään rikokset ovat omaisuuteen kohdistuvia petos-, maksuväline-, varkaus- ja kavallusrikoksia. Uutta sen sijaan on esimerkiksi se, että poliisille on alkanut tulla tutkintapyyntöjä myös virtuaalimaailmasta, esimerkiksi Habbo-hotellin asunnon huonekalujen katoamistapauksia koskevia. Rekisteröityminen virtuaalimaailmaan sekä omaisuuden hankkiminen siellä ovat maksullista toimintaa. Rekisteröityneiden henkilöiden käyttäjätunnuksia varastamalla tai lainaamalla virtuaalimaailman rahanarvoista omaisuutta on saatettu siirtää pelaajalta toiselle. Teot ovat tunnusmerkistöltään verrattavissa varkaus- tai kavallusrikoksiin. Anastetun omaisuuden arvoa mitattaessa tapaukset ovat tähän asti olleet sangen vaatimattomia. Mutta globaalisti tarkasteltuna virtuaalimaailman pelit ovat miljardiluokan liiketoimintaa, jossa pelimaailman omaisuus tai status voi olla arvokastakin kauppatavaraa. Tietoverkkoa hyväksikäyttävä rikollisuus Tietoverkkoa välineenä hyödynnetään rikollisissa yhteyksissä samalla tavoin kuin jokapäiväisessä käytössä, toisin sanoen rikollisten välisessä yhteydenpidossa, hankittaessa rikoksen tekoon tarvittavia välineitä tai palveluita, hankittaessa tietoa mahdollisista kohteista tai hankittaessa tietoa viranomaisten toiminnasta. Ja maailma pienenee. Tietoverkko on verraton apu kansainväliselle laittomalle toiminnalle, erityisesti huumausainerikollisuuden, laittoman maahantulon järjestämisen, paritusrikosten, ihmiskaupan sekä rahanpesurikosten ollessa kysymyksessä3 3/12 Suomessa seksipalveluiden markkinointia ei sanomalehdissä nykyisin näe, eikä katuprostituutiota ilmene, yksittäistapauksia lukuun ottamatta. Sen sijaan internet toimii tehokkaana prostituutiomarkkinoiden rekrytointi-, markkinointi- ja tiedonvaihtokanavana. Toimintaa ohjataan ulkomailta, usein Euroopan ulkopuolella sijaitsevien palvelinten avulla. Palvelinten fyysisen sijainnin vuoksi Suomen viranomaisten puuttuminen toimintaan on hankalaa, usein jopa mahdotonta, mikäli sijaintipaikan lainsäädäntö ei pidä seksin verkkomarkkinointia rikoksena. Laittoman maahantulon järjestämisessä internetin hyödyt ovat ilmenneet usealla tavalla. Tyypillistä on, että varastettuja luottokorttitietoja hyödyntäen tilataan lentolippuja henkilöille, jotka matkustavat väärän henkilöllisyyden turvin ja ylittävät laittomasti useamman valtion rajan. Väärää matkustusidentiteettiä saatetaan käyttää myös kirityskeinona siten, että laittomasti maassa oleskeleva henkilö alistetaan myymään seksipalveluita tai tekemään muunlaista pakkotyötä. Tietoverkon massalevitysominaisuudet ovat olleet omiaan mullistamaan esimerkiksi tekijänoikeusrikosten sekä lainvastaisen kuvamateriaalin hallussapidon, esittämisen ja levittämisen. Laiton materiaali saattaa koostua kymmenistä tai jopa sadoista tuhansista kappaleista ja tiedon kokoluokkaa mitataan giga- tai tera-asteikolla. Siinä missä musiikki tai elokuvataltioiden laiton kopiointi ja levitys saattoi ennen olla sangen rajattua poikaporukan puuhastelua, on se tietoverkkojen tehokkaan levityskyvyn myötä laajentunut kansainväliseksi ja ilmeisen kannattavaksi bisnekseksi. Toiminnan aiheuttamat vahingot voivat olla valtavia. Sitä paitsi voi jopa sattua, että esimerkiksi verkkoon ladattu lapsipornomateriaali säilyy tietoverkossa ikiajat. Lapsipornon levityksen lisäksi lapsen seksuaalisen hyväksikäytön muut muodot ovat moninaistuneet tietoverkon kehittyessä. Erilaiset chat -palstat mahdollistavat anonyymin tai harhauttavan4 4/12 profiilin turvin kontaktien luomisen aikuisen ja lapsen välillä. Kuvan ja videon tehokkaamman siirtokyvyn myötä lapsen seksuaalista hyväksikäyttöä pystytään toteuttamaan etänä. TIETOVERKKORIKOLLISUUS TÄNÄÄN JA HUOMENNA Maksukorttirikollisuus Maksukorttirikollisuus näyttää jo nyt olevan korkealuokkaista teknologiaa tehokkaasti hyödyntävää kansainvälistä ja järjestäytynyttä. Tietoverkossa toimivaa maksukorttirikollisuutta pidetäänkin eräänä merkittävimmistä petosrikollisuuden uusista uhkista. Verrattaessa esimerkiksi heinäkuun 2008 ja heinäkuun 2009 rikostilastoja maksuvälinerikollisuuden kasvu on miltei kaksinkertaistunut. Maksukorttirikollisuuden voi otaksua edelleen kasvavan kansallisten maksujärjestelmien poistuessa. Suomikin on liittymässä lähes koko Euroopan kattavaan yhtenäisen euromaksualueeseen eli ns. SEPA-alueeseen (Single Euro Payments Area). Suomalaisten pankkien ja luottolaitosten myöntämät maksukortit tulevat toiminaan koko SEPA-alueella. Silloin Suomesta tulee muiden Euroopan maiden tavoin houkutteleva maa myös korttirikollisten näkökulmasta. Maksukorttidataa kaapataan tietoverkossa joko huonosti suojatuista verkkopalveluista tai huonosti suojatun kotikoneen kautta kotikoneen käyttäjän syöttäessä maksukorttitiedot verkkolomakkeelle. Luottokorttinumeroiden ohella helposti rahaksi muutettavaa identiteettitietoa ovat verkkokauppatunnukset. Yhdysvalloissa jäi äskettäin kiinni tekijä, joka oli saanut haltuunsa 130 miljoonaa luottokorttinumeroa. Tekijän toteuttama isku kohdistui pankin ja kaupan välissä maksujen välittäjänä toimivan yrityksen palvelimeen. Tällaiset palveliniskut eivät ole onneksi yleisiä, koska järjestelmät ovat yleensä hyvin suojattuja. Mikäli operaatio kuitenkin onnistuu, on saaliskin suuri.5 5/12 Vuonna 2008 Suomessakin paljastui operaatio, jossa suomalaisen pankin asiakkaiden verkkopankkitunnuksia onnistuttiin kaappaamaan perättömän Ydinvoimalaonnettomuus Mikkelissä - uutisen avulla. Uutissivustolla käyneiden henkilöiden koneisiin asentui haittaohjelma, jonka avulla rikolliset pääsivät soluttautumaan verkkopankin kirjautumistapahtumaan siten, että henkilön pankkitililtä pysyttiin tekemään rahansiirtoja. Rikollisten interventio onnistui niissä tapauksissa, joissa tietokoneet olivat huonosti suojatut. Kokonaisvahinko jäi onneksi vain euroon. Suomessa pankkirikoksissa vahingot ovat ylipäätäänkin olleet pieniä verrattuna Aasiaan, Yhdysvaltoihin ja Keski-Eurooppaan. Esimerkiksi Britanniassa vuonna 2007 vahingot verkkopankkeihin kohdistuneissa rikoksissa olivat lähes 30 miljoonaa euroa, Suomen vastaavan luvun ollessa vain euron luokkaa. Muulien käyttö verkkokaupassa Kun rikollinen on saanut haltuunsa suuren määrän luottokorttitietoja, niitä käytetään esimerkiksi kalliin tavaran, kuten elektroniikan, ostamiseen verkkokaupoista. Jotta kiinnijäämisriski olisi mahdollisimman pieni, ostotapahtuman ja tavaran vastaanottamisen sekä edelleen lähettämisen hoitavat ennalta rekrytoidut henkilöt eli ns. muulit. Muulien tehtävänä on ostaa verkkokaupasta tavaraa ja ottaa ne vastaan kotiosoitteeseensa. Vastaanotetut tavarat lähetetään edelleen, yleensä johonkin kolmanteen maahan, jotta ketjun seuraaminen olisi viranomaiselle mahdollisimman hankalaa. Muuleja rekrytoidaan Suomestakin jo aivan säännöllisesti. Rekrytoijat pyrkivät näin pitämään yllä käsitystä laillisesta työpaikasta. Yritys- ja liikesalaisuuksiin kohdistuvat hyökkäykset6 6/12 Tieto on tänä päivänä suurelle osalle elinkeinoelämää keskeinen tekijä. Yritysten tietopääomasta ovat kiinnostuneet niin kilpailijat kuin tietoverkossa toimivat palkkionmetsästäjätkin. Palkkionmetsästäjät voivat myydä hankkimansa tiedon siitä parhaiten maksavalle taholle, onpa se sitten itse yritys, jolta tieto on anastettu, kilpailija tai toinen palkkionmetsästäjä. Kiristämisrikoskin on tässä touhussa nurkan takana. Tietoturvallisuuden ylläpito ei ole pelkästään päivitettyjen suojausohjelmien käyttöä tai tietoturvakäytänteiden noudattamista. Virustorjuntaan ja palomuureihin perustuva suojautumismalli kykenee havaitsemaan ennalta tunnettuja haittaohjelmia. Yritysvakoilija lähettää kuitenkin miltei varmuudella tunnistamattoman haittaohjelman. Jos suojautuminen on jätetty virustorjunnan varaan, yritys on haavoittuva. Järjestäytyneen rikollisuuden on havaittu myös pyrkivän entistä aktiivisemmin verkottumaan tai rekrytoitumaan aivan lailliseen liiketoimintaan sekä julkisen sektorin palvelukseen. Suomessa laittoman tiedonhankinnan on havaittu kohdistuvan erityisesti korkean teknologian sektorin yrityksiin, kuten bio- ja lääketieteeseen, energiatuotantoon sekä informaatioteknologiaan. YLEISIÄ VÄÄRINKÄYTÖSILMIÖITÄ Verkkourkinta eli phishing Verkkorikosten esiteko on usein sellaisen tiedon haltuunotto, jota voi hyödyntää taloudellisen edun hankkimiseksi. Klassisin keino kaapata tietoa on huijata ihminen kertomaan tieto jonkin peitetarinan avulla, kuten pankin nimissä lähetetyllä tietoturvakyselyllä. Suomessa käyttäjätunnuksien ja salasanojen massiivista urkintaa on kohdistunut mm. pankkien asiakkaisiin. Toiminnan jäljet ovat pääsääntöisesti johtaneet Euroopan ulkopuolelle. Suomessa verkkourkinta on kuitenkin ollut melko marginaalinen uhka, koska pankkiemme turvallisuusjärjestelmä on ainakin tähän asti ollut varsin hyvä.7 7/12 Identiteettivarkaudet Näiden tekojen arvellaan olevan yksi nopeimmin kasvavista rikollisuuden muodoista. Väärän identiteetin avulla toteutetussa petosrikostyyppisessä teossa uhrin asemassa nähdään yleensä harhautettu ostaja tai myyjä. Sen sijaan henkilö, jonka identiteettiä on käytetty luvattomasti rikollisessa toiminnassa, jää usein tarkastelun ulkopuolelle. Identiteetin luvaton käyttö tulisi voida huomioida lainsäädännössämme paremmin. Kaapattuja identiteettejä käytetään hyväksi ennen muuta maksuvälinepetoksissa ja laittoman maahantulon järjestämisessä. Koska kaappausta sellaisenaan ei ole kriminalisoitu, poliisi pääsee puuttumaan asiaan vasta käytettäessä tietoa hyväksi jonkin rikoksen toteutuksessa. Tällöin alkuperäistä tietoteknistä jälkeä ei enää ole tallella. Bot-verkot (robottiverkko, botnet) Bot-verkko on eräänlainen rikollisten Sveitsin armeijan linkkari, jota on havaittu käytettävän apuna lähes kaikessa laajamittaisessa verkkorikollisuudessa. Bot-verkko voi koostua sadoista tai jopa sadoista tuhansista kaapatuista kotitietokoneista muodostaen rikollisten etäohjaaman verkon, jota voidaan käyttää hyväksi anonyymisti ja lähes ilmaiseksi. Kotitietokoneen omistajan näkökulmasta tällainen toiminta jää usein havaitsematta. Yksittäisenä tekona arvioiden tietokoneen kaappaaminen voi olla näennäisen lievä oikeudenloukkaus, mutta kokonaisuutta tarkastellen toiminta voi aiheuttaa todella vakavia ja laaja-alaisia vahinkoja. Viime aikoina identiteettitiedon kaappaaminen on siirtynyt tietoverkon palveluista selkeästi tietoverkkoasioinnin asiakaspäähän. Tieto kaapataan bot-verkon osaksi valjastetuilta koneilta silloin, kun koneen todellinen haltija kirjautuu verkkokauppaan tai -pankkiin. Viestintäviraston arvion mukaan Suomessa on jatkuvasti noin tietokonetta kaapattuna bot-verkkoon. Palvelunestohyökkäykset8 8/12 Tyypillinen bot-verkon avulla toteutettu operaatio Suomessa oli todistettavissa varsin äskettäin Suomessa, kun Veikkaus Oy:n nettipalvelin ruuhkautettiin kesken lauantai-illan pelien. Erityisesti brittiläisiin ja yhdysvaltalaisiin vedonlyöntifirmoihin kohdistuvat hyökkäykset ja hyökkäyksiin liittyvä kiristys olivat joitain vuosia sitten näkyvä ilmiö. Palvelunestohyökkäysilmiön ei odoteta leviävän Suomeen samassa mittakaavassa, sillä rikoksen tuotto-riski-suhde on verraten huono. Kiristäjät joutuvat ottamaan rahaa fyysisesti vastaan, jolloin heidän jäljittämisensä on helpompaa. Verkkohyökkäys myös estää saman rikollisen infrastruktuurin käyttämisen paljon tuottoisampaan tietokaappaukseen. TIETOVERKKORIKOLLISUUDEN TORJUNTA Vaikealta saattaa näyttää, mutta eipä heitetä vielä hanskoja tiskiin. Tietoverkkorikollisuus ei ole suinkaan 2000-luvun keksintö. Nykypäivän kaltaisia tietomurtoja on Suomessa tutkittu ensimmäisen kerran jo 1980 luvulla. Tietoverkkorikollisuuden taustamotivaatiot ja ideologia eivät juuri poikkea perinteisemmästä rikollisuudesta. Tietoverkkorikollisuutta torjutaan samoin keinoin eli uutta teknologiaa ja menetelmiä hyväksi käyttäen. Rikostutkinta ja rikosoikeudenhoito kokonaisuudessaan kehittyvät nekin kokemuksen ja kehitystyön myötä. Koulutus Tietoverkkorikostenkin esitutkinnasta ja sen kehitystyöstä vastaa pääosin poliisi. Tietoverkkorikollisuus on huomioitu jo poliisiin perusopetuksessa. Poliisiammattikorkeakoulussa annetaan lisäksi syventävää koulutusta mm. tietotekniseen rikostutkintaan sekä digitaalisen todistusaineiston käsittelyyn. Syyttäjälaitos tekee tiivistä yhteystyötä poliisin kanssa ja järjestää syyttäjille räätälöityä koulutusta syyttäjäakatemiassaan. Juuri nytkin on kurssi meneillään. Tietoverkkorikollisuus on muutoinkin yksi syyttäjätoiminnan painopistealueista. Tietoverkkorikoksiin erikoistuneet avainsyyttäjät pyrkivät paneutumaan substanssialueensa tapauksiin sekä perehtymään9 9/12 juttujensa ohella myös pintaa syvemmälle tietoverkon yleisiin ilmiöihin ja kehitystrendeihin. Heidän tehtävänään on sitten valtakunnallisen palvelujaon mukaisesti konsultoida ympäri maan muita syyttäjiä uusissa ongelmatilanteissa. Kansainvälinen yhteistyö Tämän päivän rikostutkinnassa kansainvälisen yhteystyön merkitys on vallannut yhä suuremman roolin, tutkittiinpa sitten omaisuus-, huumausaine- tai tietoverkkorikoksia. Tietoverkkorikollisuuden tutkinnassa kansainvälisen yhteistyön merkitys on aivan keskeistä. Keinoja siihen on useita. Europol Euroopan unionin poliisiviraston Europolin toiminta on osa EU-yhteistyötä. Sen avulla tehostetaan kansainvälistä rikostorjuntaa. Yleinen tiedonvaihto, tietoverkkoilmiöiden tarkastelu, juttujen sarjoittaminen, hyväksi havaittujen rikostutkintamenetelmien jakaminen sekä rikostutkinnan tuki monikansallisissa tapauksissa kuuluvat Haagissa sijaitsevan Europolin työkalupakkiin. Eurojust Unionimaiden syyttäjäviranomaisten edustajista koostuvan Eurojustin toiminnan tavoitteena on edistää tutkinta- ja syytetoimien koordinointia Euroopan unionin jäsenvaltioiden välillä, vakavan rajat ylittävän ja järjestäytyneen rikollisuuden torjumiseksi. Eurojustin rooli korostuu ennen muuta usean valtion välisiä toimivaltuuskysymyksiä ratkottaessa. Eurojust voi erityistapauksessa Haagista käsin tukea rikostutkintaa myös Euroopan ulkopuolella. Yhteiset tutkintaryhmät (Joint investigation team) Suoranainen operatiivinen yhteistyö on nykyään entistä helpompaa ja tehokkaampaa. Kahden tai useamman EU-maan esitutkintaviranomaiset voivat muodostaa yhteisen tutkintaryhmän toimimaan useamman valtion alueella. Tutkintaryhmän perustaminen on tarpeen, kun tutkittavana on10 10/12 vakava rikos, jolla on yhteyksiä vähintään kahteen jäsenvaltioon ja rikoksen selvittäminen on vaativaa, tai, kun useat valtiot suorittavat samanaikaisesti esitutkintaa, joka edellyttää useiden maiden välistä koordinoitua ja yhteistä toimintaa. Yhteisten tutkintaryhmien tutkittaviksi tulevat rikokset ovat usein huumausaineisiin tai ihmiskauppaan liittyviä rikoksia eli nimenomaan tietoverkkoja hyödyntävää rikollisuutta. Parhaillaankin Suomi on mukana useassa tiimissä. Interpol Euroopan ulkopuolelle suuntautuvassa rikostutkinnassa voidaan EU-yhteistyön työkaluja käyttää jossain määrin hyväksi. Pääasiassa turvaudutaan kuitenkin kansainvälisen rikospoliisijärjestön Interpolin palveluihin. Suomen poliisi on osallistunut Interpolin tietotekniikkarikostyöryhmän työskentelyyn aktiivisesti jo vuodesta 1991 lukien. Pohjoismainen yhteistyö Verkkorikollisuus on yksi yhteispohjoismaisen rikostorjunnan painopistealueista. Esimerkkinä siitä Suomen, Ruotsin, Norjan ja Tanskan poliisit tekivät kesäkuussa 2009 yhteisiskun, jonka kohteena oli lasten seksuaalista hyväksikäyttöä esittävän kuvamateriaalin hallussapidosta ja levittämisestä epäiltyjä henkilöitä. Yhteisoperaatio toteutettiin eri puolilla Pohjoismaita kaikkiaan 81 eri osoitteeseen. Suomessa kohteita oli 23 ja ne sijaitsivat 14 eri paikkakunnalla. Operaation aikana otettiin kiinni useita epäiltyjä ja takavarikoitiin runsaasti tietokoneita. Iskun perustana oli yhteispohjoismainen projekti, jossa kerättiin yksilöiviä tietoja vertaisverkkojen kautta laitonta kuvamateriaalia ladanneista ja levittäneistä henkilöistä. Suomen tapauksista yksityiskohtana mainittakoon, että eräiden tietokoneiden kovalevyiltä on takavarikoitu noin 8,2 teratavua materiaalia, joka esitutkinnan aikana joudutaan käymään läpi. Muu yhteistyö11 11/12 Viranomaisten lisäksi tietoverkossa tapahtuvaa laitonta toimintaa monitoroidaan laajasti ja aktiivisesti ympäri maailmaa myös yksityisellä sektorilla. Tämän vuoksi esitutkintaviranomaiset tekevät tiivistä yhteistyötä tietoturvaviranomaisten lisäksi tietoturvateollisuuden, teleyritysten sekä erityisten tietoturvayhteisöjen kanssa. LOPUKSI Tietoverkkorikollisuus täyttää ja nykyisellään menestyksellisen liiketoiminnan vaatimukset. Sangen vaatimattomallakin panoksella voidaan hankkia suurta hyötyä. Toistaiseksi meitä suomalaisia on suojannut massiiviselta tietoverkkorikollisuudelta erikoinen kieli sekä hyvä valmius käyttää tietoturvatyökaluja ja noudattaa tietoturvakäytänteitä. Olemme kuitenkin maapalloistumassa huimaa vauhtia, eivätkä edellispäivän lainalaisuudet enää välttämättä päde huomispäivän todellisuudessa. Tietoverkko ja sille rakennettu palvelu on ottamassa elämänmenossa alati suuremman roolin. Julkisen ja yksityisen sektorin palvelut, yksityishenkilöt ja yhteisöt, lähes koko infrastruktuuri, tukeutuu tavalla tai toisella tietoverkkoon. Lainsäädäntö muokkautuu kehityksen ja kokemuksen myötä. Nykyiset esitutkinta- ja syyttäjäviranomaisten käytössä olevat keinot on suunniteltu lähtökohtaisesti perinteisempään käyttöön. Viranomaisten käytössä olevaa keinovalikoimaa ei ole tuunattu tietoverkon nopeuksiin, massiivisiin vaikutuksiin sekä maantieteellisiä rajoja ylittävään toimintaan. Verkon kehitystä ja sen yhteiskunnallista merkitystä tarkastellessa on jo puute sekin, ettei käyttäjien suojaamiseksi ole jo omaa lukua pakkokeinolaissa. Tällä haavaa tietoverkkoa koskeva säännöstö pohjautuu teletoimintaan, vaikka tieto- ja televerkot ovat jo perusfilosofialtaan hyvin erilaisia.12 12/12 Tiedon välittäminen verkossa tuntuu olevan erityissuojeltua verrattuna perinteiseen tiedonvälitykseen. Suojeluaspekti tulisikin nykyistä paremmin huomioida myös uhrin kannalta. Tietoverkko toimii postiliikenteeseen rinnastettavan filosofian mukaisesti. Tällä hetkellä viranomaiset voivat puuttua haitalliseen postilähetykseen seuraavasti: - tavallisen postikirjeen voi takavarikoida, jos tapauksessa on syytä epäillä rikosta, josta on säädetty vähintään vuosi vankeutta - sähköpostiviestiin kohdistettava vastaava toimenpide voidaan suorittaa, mikäli tapauksessa on syytä epäillä rikosta, josta on säädetty vähintään neljä vuotta vankeutta Rikolliseen toimintaan viittaaviin valmistelutoimenpiteisiin tulisi voida pystyä puuttumaan nykyistä aikaisemmassa vaiheessa - eikä vasta sitten, kun asianomistajajoukko koostuu useista tuhansista henkilöistä, mahdollisesti useissa eri valtioissa, tai kun vahingot ovat jo ehtineet miljoonaluokkaan. Bitti-ilmastoa ajatellessa tulee eittämättä mieleen, että olemme vasta tutustumisvaiheessa verkkomaailmaan ja sen tarjoamiin lähes rajattomilta tuntuviin elämää helpottaviin mahdollisuuksiin. Tietoverkkomaailman tarjoamista hyödyistä emme kukaan tietenkään tahdo luopua tulevaisuudessakaan, vaikka tekninen kehitys kuten yleensä aina tuokin mukanaan mahdollisuuksia myös negatiivisille ilmiöille. Valtaosa väärinkäytöksistä on kaiken lisäksi estettävissä käyttäjien omin, varsin yksinkertaisin toimenpitein. Uhkia on runsaasti, mutta niin on torjuntakeinojakin. Totuttelun myötä oppinemme käyttämään ja käyttäytymään yhä tärkeämmäksi käyvässä verkkomaailmassa kuten arkielämässä kotoa kauppaan mentäessä konsanaan. Auton ovet lukitaan ja lompakko pidetään taskussa napin takana maksamiseen asti. Verkkorikollisuuden torjunta on kaikessa yksinkertaisuudessaan vain tilanteen mukaista kohtuullista huolellisuutta ja terveen järjen käyttöä. Samankaltaiset tiedostot
KESKUSRIKOSPOLIISI TEEMATILANNEKUVA 1 (16) 3.4.2009 RTP 164/213/09 YRITYKSIIN KOHDISTUVAN RIKOLLISUUDEN TILANNEKUVA: TIETOTURVALLISUUS JA MAKSUTEKNOLOGIA Tiivistelmä...1 1. Teemakatsauksen tavoitteet ja Lisätiedot Identiteettivarkaudet haasteita rikostukinnalle ja -oikeudelle, paljon vaivaa ja harmia uhrille
Tea Kangasniemi Identiteettivarkaudet haasteita rikostukinnalle ja -oikeudelle, paljon vaivaa ja harmia uhrille 1. Johdanto Identiteettivarkaus on termi, jota nykyisin käytetään yleisesti, mutta jonka Lisätiedot Yrityksiin kohdistuva tietoverkkorikollisuus
Yrityksiin kohdistuvan ja niitä hyödyntävän rikollisuuden tilannekatsaus nro 15 20.5.2014 Yrityksiin kohdistuva tietoverkkorikollisuus Yritysturvallisuuden kansallinen yhteistyöryhmä Yrityksiin kohdistuvan Lisätiedot Yrityksiin kohdistuvan ja niitä hyödyntävän rikollisuuden tilannekuva
Yrityksiin kohdistuvan ja niitä hyödyntävän rikollisuuden tilannekuva Syksy 2008 Syksyn 2008 tilannekuvan keskeisimmät havainnot... 2 1 Johdatus tilannekuvaan... 2 1 Johdatus tilannekuvaan... 3 1.1 Mitä Lisätiedot Tuija Huusko IDENTITEETIN VARASTAMINEN SOSIAALISEN ME- DIAN PALVELUISSA
Tuija Huusko IDENTITEETIN VARASTAMINEN SOSIAALISEN ME- DIAN PALVELUISSA JYVÄSKYLÄN YLIOPISTO TIETOJENKÄSITTELYTIETEIDEN LAITOS 2015 TIIVISTELMÄ Huusko, Tuija Identiteetin varastaminen sosiaalisen median Lisätiedot Yrityksiin kohdistuvan ja niitä hyödyntävän rikollisuuden teematilannekuva 2012: kuljetusala
Keskusrikospoliisi KRP 2400/2011/1469 1 (29) Yrityksiin kohdistuvan ja niitä hyödyntävän rikollisuuden tilannekuva Syksy 2011 Sisältö Syksyn 2011 tilannekuvan keskeisimmät havainnot... 2 1 Johdatus tilannekuvaan... Lisätiedot ESITYKSEN PÄÄASIALLINEN SISÄLTÖ
HE 141/2012 vp Hallituksen esitys eduskunnalle eräiden törkeiden rikosten valmistelun kriminalisoimista koskevaksi lainsäädännöksi ESITYKSEN PÄÄASIALLINEN SISÄLTÖ Esityksessä ehdotetaan muutettavaksi rikoslakia, Lisätiedot Keskusrikospoliisi RAHANPESUN SELVITTELYKESKUKSEN VUOSIKERTOMUS 2012
RAHANPESUN SELVITTELYKESKUKSEN VUOSIKERTOMUS 2012 SISÄLLYS 1 RAHANPESUN TORJUNTA ----------------------------------------------------------------------------------------------------- 3 1.1 Yleistä ------------------------------------------------------------------------------------------------------------------------ Lisätiedot Ovatko yrityksesi tietoriskit hallinnassa?
Ovatko yrityksesi tietoriskit hallinnassa? Käytännön tietoturvallisuusopas PK-yrityksille Uudistettu laitos Teollisuus ja Työnantajat 3 010 1101001010011 010010111010001 4 Sisällysluettelo SAATTEEKSI 6 Lisätiedot Radikaalisti avoin yhteiskunta
Radikaalisti avoin yhteiskunta Vihreiden tietoyhteiskuntapoliittinen ohjelma Viimeistelemätön versio: ohjelmalle tehdään vielä kielenhuolto ja lisätään termien selityksiä 1 Hyväksytty puoluevaltuuskunnassa Lisätiedot Keskusrikospoliisi RAHANPESUN SELVITTELYKESKUKSEN VUOSIKERTOMUS 2013
RAHANPESUN SELVITTELYKESKUKSEN VUOSIKERTOMUS 2013 SISÄLLYS 1 RAHANPESUN TORJUNTA ----------------------------------------------------------------------------------------------------- 3 1.1 Yleistä ------------------------------------------------------------------------------------------------------------------------ Lisätiedot Talousrikostorjuntaan vaikuttavan lainsäädännön kehittäminen. Työryhmän loppuraportti
Talousrikostorjuntaan vaikuttavan lainsäädännön kehittäminen Työryhmän loppuraportti Sisäinen turvallisuus 36/2004 SISÄASIAINMINISTERIÖ KUVAILULEHTI Julkaisun päivämäärä 23.6.2004 Tekijät (toimielimestä, Lisätiedot Maksamisen nykytila ja trendit
Julkinen Maksamisen nykytila ja trendit Maksuneuvoston työryhmä 1 Tämä työpaperi ei ole Suomen Pankin virallinen julkaisu eikä siinä esitettyjä näkemyksiä pidä tulkita tai esittää Suomen Pankin virallisina Lisätiedot ESITYKSEN PÄÄASIALLINEN SISÄLTÖ
HE 125/2003 vp Hallituksen esitys Eduskunnalle sähköisen viestinnän tietosuojalaiksi ja eräiksi siihen liittyviksi laeiksi ESITYKSEN PÄÄASIALLINEN SISÄLTÖ Esityksessä ehdotetaan säädettäväksi uusi sähköisen Lisätiedot raportteja 167 tutkimuksia Jarkko Paavola & Esko Vainikka (toim.) Näkökulmia
oppimateriaaleja puheenvuoroja raportteja 167 tutkimuksia Jarkko Paavola & Esko Vainikka (toim.) Näkökulmia tietoturvaan Turun ammattikorkeakoulun raportteja 167 Turun ammattikorkeakoulu Turku 2013 ISBN Lisätiedot AHTO APAJALAHTI KAJ SOTALA JOKAPIRAATINOIKEUS. Pamfletti. Barrikadi-sarja No 16 WERNER SÖDERSTRÖM OSAKEYHTIÖ HELSINKI
Jokapiraatinoikeus AHTO APAJALAHTI KAJ SOTALA JOKAPIRAATINOIKEUS Pamfletti Barrikadi-sarja No 16 WERNER SÖDERSTRÖM OSAKEYHTIÖ HELSINKI Ahto Apajalahti & Kaj Sotala & Pulitzer Oy ISBN 978-951-0-36468-0 Lisätiedot KILPAILU KEHITTYMISEN HIDASTEENA VERKKOLASKUTUKSEN YLEISTYMISEN ONGELMAT SUOMALAISISSA YRITYKSISSÄ
KILPAILU KEHITTYMISEN HIDASTEENA VERKKOLASKUTUKSEN YLEISTYMISEN ONGELMAT SUOMALAISISSA YRITYKSISSÄ ITÄ-SUOMEN YLIOPISTO Yhteiskuntatieteiden ja kauppatieteiden tiedekunta Laskentatoimi Pro gradu -tutkielma Lisätiedot Tekijänoikeuden. loukkaukset. Tekijänoikeuden tiedotus- ja valvontakeskus ry
Tekijänoikeuden loukkaukset Tekijänoikeuden tiedotus- ja valvontakeskus ry Sisällys 1. Tekijänoikeuden pääpiirteet 3 Tekijänoikeuden syntyminen 3 Tekijänoikeuden sisältö 4 Lähioikeudet 6 Kansainvälinen Lisätiedot 26.-27.1.2013 Sytyke Booksprint: Ketterät projektit Lisätietoja: www.sytyke.org
s.4 Identiteettiä pilvessä ja pilvestä s.7 Maksuliikenteen mahdollisuudet hyvässä ja pahassa 26.-27.1.2013 Sytyke Booksprint: Ketterät projektit Lisätietoja: www.sytyke.org Sytyttääkö? - Liity jäseneksi Lisätiedot HE 25/2011 vp. henkilötietojen käsittelystä poliisitoimessa. soveltamisesta annetun lain muuttamisesta.
Hallituksen esitys eduskunnalle laeiksi kansainvälistä suojelua hakevan vastaanotosta annetun lain ja ulkomaalaislain 52 b ja 52 c :n muuttamisesta LUONNOS 25.6.2014 ESITYKSEN PÄÄASIALLINEN SISÄLTÖ Esityksessä Lisätiedot Yrityksiin kohdistuvan ja niitä hyödyntävän rikollisuuden tilannekatsaus. nro 17 12.5.2015. Tuoteväärennökset
Yrityksiin kohdistuvan ja niitä hyödyntävän rikollisuuden tilannekatsaus nro 17 12.5.2015 Tuoteväärennökset Yritysturvallisuuden kansallinen yhteistyöryhmä 1 Yrityksiin kohdistuvan ja niitä hyödyntävän Lisätiedot Tuoteväärennykset, majoitus- ja ravitsemus- ja logistiikka-alan harmaa talous ja talousrikollisuus
Yrityksiin kohdistuvan ja niitä hyödyntävän rikollisuuden tilannekatsaus nro 16 7.11.2014 Tuoteväärennykset, majoitus- ja ravitsemus- ja logistiikka-alan harmaa talous ja talousrikollisuus Yritysturvallisuuden Lisätiedot OIKEUSHALLINNON VERKKOPALVELUT UUSITAAN, S. 4 TEIDÄN PSYKIATRI TULI NYT!, S. 6 RAISKAUSSÄÄNNÖSTEN UUDISTAMINEN, S. 8
2 2012 OIKEUSHALLINNON VERKKOPALVELUT UUSITAAN, S. 4 TEIDÄN PSYKIATRI TULI NYT!, S. 6 RAISKAUSSÄÄNNÖSTEN UUDISTAMINEN, S. 8 SISÄLTÖ TÄSSÄ NUMEROSSA Töitä tarjolla 3 Oikeushallinnon verkkopalvelut uusitaan Lisätiedot Pakkokeinot tietomurtorikosten esitutkinnassa
Pakkokeinot tietomurtorikosten esitutkinnassa Itä-Suomen yliopisto Oikeustieteiden laitos Pro gradu -tutkielma Thor Kottelin, 181539 5.4.2013 Ohjaaja: Matti Tolvanen II TIIVISTELMÄ ITÄ-SUOMEN YLIOPISTO Lisätiedot RAHANPESURIKOKSET OIKEUSKÄYTÄNNÖSSÄ VII
KESKUSRIKOSPOLIISI CENTRALKRIMINALPOLISEN Rahanpesun selvittelykeskus RAHANPESURIKOKSET OIKEUSKÄYTÄNNÖSSÄ VII Taina Neira, Juha Perämaa ja Pekka Vasara 2/2003 Päivittänyt Viivi Jantunen 8/2014 Keskusrikospoliisi Lisätiedot Kansallinen ihmiskaupparaportoija. Kertomus 2010 Ihmiskauppa ja siihen liittyvät ilmiöt sekä ihmiskaupan uhrien oikeuksien toteutuminen Suomessa
K 17/2010 vp Kansallinen ihmiskaupparaportoija Kansallinen ihmiskaupparaportoija Kertomus 2010 Ihmiskauppa ja siihen liittyvät ilmiöt sekä ihmiskaupan uhrien oikeuksien toteutuminen Suomessa Julkaisusarja Lisätiedot YRITYSTEN JA JULKISTEN ORGANISAATIOIDEN TIETOISUUS SEPA:STA JA SIIHEN VALMISTAUTUMINEN
i ANNE-MARI NIEMELÄ YRITYSTEN JA JULKISTEN ORGANISAATIOIDEN TIETOISUUS SEPA:STA JA SIIHEN VALMISTAUTUMINEN Tietojohtamisen erikoistyö TITA-6400 Tietojohtamisen erikoistyö i SISÄLLYS SISÄLLYS...i 1. JOHDANTO...1 Lisätiedot päivitetty lokakuussa 2003 TIEKE Tietoyhteiskunnan kehittämiskeskus ry